Շինծու, նախշազարդ, էքսցենտրիկ, վառ, անսպասելի և պերճաշուք… Երաժշտագետների ու քննադատների գնահատման այս ծայրահեղ և իրարամերժ մակդիրները, «ծաղկաքաղ» արված տարբեր երաժշտական հանդեսներից և գրախոսականներից, հավակնում են բնութագրել անգլիական ռոք-խմբին, որի երաժիշտները, ըստ իրենց հիմնական մասնագիտության, նույնքան տարատեսակ են, ինչպես ռոքի բազմաճյաղ դրսևորումները: Մեներգիչ, կոմպոզիտոր և խմբի առաջնորդ Ֆրեդդի Մերկուրի (իսկական անունը` Ֆրեդերիկ Բուլսարա, ծնվել է Քեյփթաունում, Հարավ-Աֆրիկյան Հանրապետություն, անգլիացի միսիոների ընտանիքում), մասնագիտությունը` նկարիչ-դիզայներ, Ջոն Դիքոն— բաս-կիթառ, մասնագիտությամբ` էլեկտրոնային սարքերի ինժեներ, Ռոջեր Մեդոուզ Թեյլոր— հարվածային գործիքներ, մասնագիտությամբ կենսաբան, Բրայեն Մեյ— սոլո կիթառահար և… աստղագետ: